பலானி அருவி

பலானி அருவி (Palani Falls) என்பது இந்தியாவின் இமாச்சலப் பிரதேசத்தின் குல்லு மாவட்டத்தில் அமைந்துள்ள ஓர் அருவி ஆகும். 

 அமைவிடம் 
சுமார் 150 மீ (492 அடி) உயரத்திலிருந்து விழும் இந்த அருவி குலு மாவட்டத்தில் அமைந்துள்ளது. மேலும் சிவனுக்காக அர்ப்பணிக்கப்பட்ட இந்து கோவிலான பிஜ்லி மகாதேவ் கோயிலுக்கு வடக்கே சுமார் 6 கிமீ (3.7 மைல்) தொலைவில் அமைந்துள்ளது. இந்த நீர்வீழ்ச்சி பைன் காடுகள் மற்றும் பாறைகளால் சூழப்பட்டுள்ளது.

ஒவ்வொரு ஆண்டும் மார்ச் மாதத்தில், அருவியில் ஒரு கண்காட்சி நடத்தப்படுகிறது. ஆயிரக்கணக்கான சுற்றுலாப் பயணிகளும் பக்தர்களும் இதன் நீரில் குளிக்க கூடுகிறார்கள். இந்த அருவி புனிதமானதாக நம்பப்படுகிறது.

பலானி அருவியினைச் சாலை வழியாக அணுகலாம். அருகிலுள்ள வானூர்தி நிலையம் குலு-மணாலி விமான நிலையம் ஆகும்.

 மேற்கோள்கள் 

பகுப்பு:இமாச்சலப் பிரதேச அருவிகள்
பகுப்பு:Coordinates on Wikidata